<classify> CHAMA cha ACT-Wazalendo kimeahirisha maandamano yaliyokuwa yafanyike jana jijini Dodoma kupinga uamuzi wa Bunge kukataa kufanya kazi na Mdhibiti na Mkaguzi Mkuu wa Hesabu za Serikali CAG.Hivi karibuni, Spika Job Ndugai alisema Bunge limepitisha azimio la kutofanya kazi na Mdhibiti na Mkaguzi Mkuu wa Hesabu za Serikali CAG, Profesa Mussa Assad huku akifafanua zaidi kuwa halijakataa kufanya kazi na ofisi hiyo.Kauli hiyo iliibua mjadala mkubwa nchini na kupingwa na watu mbalimbali wakiwamo wanaharakati na wanasheria kabla ya Spika Ndugai hajatolea ufafanuzi Bunge litaendelea kufanya kazi na ofisi hiyo, lakini sio Profesa Assad.Mvutano huo umekuja baada ya Profesa Assad kutoa kauli wakati akihojiwa na Idhaa ya Kiswahili ya Umoja wa Mataifa UN kuwa Bunge ni dhaifu.Baada ya msimamo huo wa Bunge kutolewa, ACTWazalendo kilijitokeza na kusisitiza kutokukubaliana na uamuzi huo na kuandaa maandamano hayo.Katibu wa Mawasiliano wa Ngome ya Vijana ya ACT, Karama Kaila alisema jana wameamua kusitisha maandamano hayo hadi baadaye.Kwa sasa ninawataka wana ACT kwanza mngojee kwanza hadi hapo baadae tutakapowaambia nini cha kufanya lakini sio kwamba tumeshindwa au tunarudi nyuma ila mapambano yapo palepale, amesema Kaila.ACT Wazalendo imeachana na maandamano hayo kutokana na mkwara wa Kamanda wa Polisi wa Mkoa wa Dodoma, Gilles Muroto aliyewaambia watakaoandamana kuwa atakayekamatwa akiandamana atachakazwa.  <topic>: kitaifa 